Anhinojo Folk

Anhinojo Folk ye un grupu de música popular estremeña fundáu en 1977.

El nome del grupu provién de la población d'Hinojal, u s'anició'l grupu y d'onde son la mayoría de los sos miembros.

 Actividá 
Los miembros del grupu dedicáronse primeramente a arrexuntar la música popular d'Hinojal, grabándola en cassettes y reinterpretándola. Darréu ampliaron el so campu xeográfico d'actuación, siguiendo col mesmu métodu. Tamién incorporaron cantares propios, como ¿Qué te han hecho Tajo? de José María Díaz. Preséntense como conservadores de los cantares populares que se vinieron tresmitiendo de forma oral y que ven en riesgu de perdese de nun quedar rexistraos. Recueyen muestres de música tradicional d'Estremadura: cantares d'oficios, romances, de matanza, de bodes, de ronda, de quintos, calteniendo la instrumentación popular y con escasos adornos. Dacuando modifiquen la instrumentación, por casu cuando intervienen xuntos la gaita y el tambor.

 Instrumentos 
Los instrumentos qu'utilicen son diversos caciplos de la cocina -almirez, botella d'anís, calderu, morteru-, guitarra, llaúd, el batiero (ferramienta utilizada orixinalmente pa llavar), la sonaja de los quintos, gaita y tambor estremeñu.

 Miembros 
Los miembros foron variando a lo llargo de la esistencia del grupu, calteniéndose José María Díaz Moreno. En 2014 acompañábenlu Francisco Sanchez Fernal, Benito Lancho Monje, Felisi Macarrilla Macarrilla y Reme Pantrigo Lotez.

 Obra 
 Anhinojo canta a Los Cuatro Lugares, 2007.
 Cantaris de Trasantiel, 2011.
 Remansos del Tajo

 Referencies 

Categoría:Grupos de música‎
Categoría:Estremadura